12 



ovoga zavoda imenovani su dr. Dragutin Gorjanovic god. 1870., a 

 dr. Lazar Car god. 1881 , i tim su popunjena gotovo sva mjesta, 

 što ih u Zagrebu ima za naše struke. Malena je vojska dakle tek 

 sada bila opremljena, al još nije bila za boj spremna. 



U proljeće god 1884. imao sam čast zastupati kr. hrvatsku 

 vladu na prvom međjunarodnom kongresu ornitologa u Beču. Ovom 

 prilikom na novo sam pregledao tamošnje zbirke i od prije dobro mi 

 poznate, a uz to novi sjajni zooložki zavod c. k. sveučilišta od prof. 

 C. Claus-a, što mi ga je sam gosp. profesor u svih potankostih poka- 

 zivao. Osobitu sam pako pažnju posvetio strukovnim knjižnicam, kao 

 što su one c. dvorskih muzeja, c. k. geoložkoga zavoda, zooložkoga 

 zavoda c. k. sveučilišta, c. k. zooložko-botaničkoga družtva* i t d. 

 Najviše su se onda dojmile moga srca rieči staroga znanca F. Bartsch-a, 

 knjižničara potonjega družtva, kad mi reče : Eto vidite, mi dobivamo 

 danomice mnogo knjiga na dar, a još više u zamjenu, baš sa svih 

 strana svieta , jer danas smo već u savezu sa 286 zavoda i družtva, 

 samo od vas Hrvata nema ni traga ni glasa. — Premda nitko pametan 

 ne zahtieva od nas onolik mar i rad, kao što ga vidimo kod većih 

 naroda; premda se ne može toliko od nas tražiti, koliko n. p. od 

 Čeha, Poljaka, a kamo li Holandeza, Danaca, Šveda, Norvežana, 

 nu zar se zbilja ne možemo natjecati barem sa Fini, Madjari? Zar 

 je zbilja tomu kriva naša golotinja, ili više naša, rek bi gotovo orien- 

 talna apatija ? — Čim sam se vratio, nisam se udovoljio suhim služ- 

 benim izvješćem, nego sam u .,Viencu" potanko pisao o sastanku i 

 izložbi ptica, a ne dade mi se na ino nego na kraju izvješća pod po- 

 novljenim silnim dojmom golemoga napredka progovoriti i opet ,o 

 izdavanju prirodopisnoga glasila."** Dao sara o svom trošku tiskati 

 300 posebnih otisaka toga izvješća, te sam ga na sve strane raz- 

 poslao i porazdielio. 



Sad se je već više glasova počelo javljati. Profesor Mojo Medić 

 zagovara u ljetopisu „Matice Srpske" izdavanje prirodoslovnoga lista; 



* Gotovo mi se jo srce okamenilo, kad sam u biblioteci zooložko-botaničkoga 

 (h-užtva prvi put vidio veliko djelo, do danas još ni malo svršeno — izdano 

 j.' naime dosele trinaest debelih knjiga u 4" — glasovite englezke ekspe- 

 dicije »Cliallenger-a« za iztraživanje dotle slabo ili nikako pozi;ate faune 

 velikih morskih dubljina. Djelo ovo, izdano troškom englezke vlade, nije 

 nam dakako nuždno za determinovanje onakovih životinja, pošto ih naš zavod 

 valjda neće nikada imati, ali je tim znamenitije radi neočekivanih rezultata, 

 koji se tiču obée nauke, te nam otvaraju sasma nov sviet. 



** Vienac Tečaj XVI. U Zagrebu 1884 str. 478~47i». Posebno izdanje str. 73—77. 



